《和寿中丞伤猿》
唐代·李洞

遗挂朱栏锁半寻，清声难买恨黄金。悬崖接果今何在，

浅井窥星影已沉。归宅叶铺曾睡石，入朝灯照旧啼林。

小山罢绕随湘客，高树休升对岳禽。天竺省怜伤倍切，

亲知宽和思难任。相门恩重无由报，竟托仙郎日夜吟。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。